ભાવનગર જિલ્લા પંચાયતની સામાન્ય સભાની બેઠક પ્રમુખ વકતુબેન મકવાણાના અધ્યક્ષ પદે મળેલ બેઠકમાં ઉપપ્રમુખ બી.કે.ગોહિલ, જિ.વિકાસ અધિ.વરૂણકુમાર, કારોબારી ચેરમેન ભરતભાઈ હડીયા, વિપક્ષ નેતા પ્રહલાદસિંહ ગોહિલ વિગેરે હાજર રહેલ. મળેલ બેઠકમાં પ્રશ્નોતરી અને વિકાસ કાર્યોના કામો અંગેના સવાલો રજુ થયા હતા, બેઠકમાં પ્રશ્નોતરીમાં પૂર્વ પ્રમુખ સંજયસિંહ સરવૈયાએ પથિકાશ્રમનો ઉદેશ વિગેરે મુદ્દે પ્રશ્નો ઉભા કર્યા હતા. તંત્રે વિગતે પથિકાશ્રમના કાર્યક્ષેત્રની વિગતો આપી હતી, પંચાયત ધારા મુજબ સત્તા કોઈ સમિતિને આપી શકાય નહી ની વાત રજુ કરેલ તંત્રે જવાબ આપ્યો કે ૧૯૯૩ની કલમ ૧૪પ(૧૪)ની જોગવાઈ મુજબ સામાન્ય સભાને સત્તા આપી શકે છે.